শুধু মাসুদ নয়, এই ঘটনার তিন দিন আগে গত ১৫ই ফেব্রুয়ারি ঢাকা বিশ্ববিদ্যালয়ের পাশে সোহরাওয়ার্দি উদ্যানে ১২ থেকে ১৪ বছর বয়সি তিনটি শিশু ককটেলের বিস্ফোরণ ঘটায়৷ এতে ওই শিশুদের মধ্যে একজন আহতও হয়৷ স্থানীয় লোকজন তাদের আটক করে পুলিশের কাছে সোপর্দ করে৷ শাহবাগ থানার অফিসার ইনচার্জ (ওসি) সিরাজুল ইসলাম ডয়চে ভেলেকে বলেন, ‘‘এই তিনটি শিশুর কাছে কে বা কারা ককটেল দিয়েছিল, তা জানা যায়নি৷ কিন্তু যারা এই শিশুদের হাতে ককটেলগুলো তুলে দিয়েছে, তারা কি মানুষ?''